CELEX: 32016D0575
Language: ro
Date: 2016-03-29 00:00:00
Title: Decizia de punere în aplicare (UE) 2016/575 a Comisiei din 29 martie 2016 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie [notificată cu numărul C(2016) 1702] (Text cu relevanță pentru SEE)

14.4.2016   
            
            
               RO
            
            
               Jurnalul Oficial al Uniunii Europene
            
            
               L 98/4
            
         DECIZIA DE PUNERE ÎN APLICARE (UE) 2016/575 A COMISIEI
   din 29 martie 2016
   de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie
   
      
         [notificată cu numărul C(2016) 1702]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 13,
   întrucât:
   
               (1)
            
            
               Decizia 2006/502/CE a Comisiei (2) impune statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie.
            
         
               (2)
            
            
               Decizia 2006/502/CE a fost adoptată în conformitate cu dispozițiile prevăzute la articolul 13 din Directiva 2001/95/CE, care limitează valabilitatea unor astfel de decizii la o perioadă de cel mult un an și permite prelungirea acestora cu perioade suplimentare de cel mult un an.
            
         
               (3)
            
            
               Valabilitatea Deciziei 2006/502/CE a fost prelungită cu perioade de un an, prin (în ordine cronologică): Decizia 2007/231/CE a Comisiei (3) până la 11 mai 2008, Decizia 2008/322/CE a Comisiei (4) până la 11 mai 2009, Decizia 2009/298/CE a Comisiei (5) până la 11 mai 2010, Decizia 2010/157/UE a Comisiei (6) până la 11 mai 2011, Decizia 2011/176/UE a Comisiei (7) până la 11 mai 2012, Decizia de punere în aplicare 2012/53/UE a Comisiei (8) până la 11 mai 2013, Decizia de punere în aplicare 2013/113/UE a Comisiei (9) până la 11 mai 2014, Decizia de punere în aplicare 2014/61/UE a Comisiei (10) până la 11 mai 2015 și Decizia de punere în aplicare (UE) 2015/249 a Comisiei (11) până la 11 mai 2016.
            
         
               (4)
            
            
               Pe piață se introduc în continuare brichete care nu au caracteristici de siguranță pentru copii. Activitățile consolidate de supraveghere a pieței ar trebui să reducă și mai mult numărul de astfel de produse prezente pe piață.
            
         
               (5)
            
            
               În absența altor măsuri satisfăcătoare care să abordeze caracteristicile de siguranță pentru copii ale brichetelor, este necesar să se prelungească valabilitatea Deciziei 2006/502/CE cu încă 12 luni.
            
         
               (6)
            
            
               Prin urmare, Decizia 2006/502/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul comitetului stabilit prin Directiva 2001/95/CE,
            
         ADOPTĂ PREZENTA DECIZIE:
   Articolul 1
   La articolul 6 din Decizia 2006/502/CE, alineatul (2) se înlocuiește cu următorul text:
   
      „(2)   Prezenta decizie se aplică până la 11 mai 2017.”
   
   Articolul 2
   Statele membre iau măsurile necesare pentru a se conforma prezentei decizii cel târziu până la 11 mai 2016 și publică detaliile acestor măsuri. Statele membre informează Comisia fără întârziere cu privire la măsurile luate.
   Articolul 3
   Prezenta decizie se adresează statelor membre.
   
      Adoptată la Bruxelles, 29 martie 2016.
      
         
            Pentru Comisie
         
         Věra JOUROVÁ
         
            Membru al Comisiei
         
      
   
   
      (1)  JO L 11, 15.1.2002, p. 4.
   
      (2)  Decizia 2006/502/CE a Comisiei din 11 mai 2006 de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 198, 20.7.2006, p. 41).
   
      (3)  Decizia 2007/231/CE a Comisiei din 12 aprilie 2007 de modificare a Deciziei 2006/502/CE prin care se solicită statelor membre să adopte măsuri prin care să se asigure că doar brichetele care prezintă caracteristici de siguranță pentru copii sunt introduse pe piață și să interzică introducerea pe piață a brichetelor fantezie (JO L 99, 14.4.2007, p. 16).
   
      (4)  Decizia 2008/322/CE a Comisiei din 18 aprilie 2008 de prelungire a validității Deciziei 2006/502/CE prin care se solicită statelor membre să adopte măsuri prin care să se asigure că doar brichetele care prezintă caracteristici de siguranță pentru copii sunt puse pe piață și să interzică punerea pe piață a brichetelor fantezie (JO L 109, 19.4.2008, p. 40).
   
      (5)  Decizia 2009/298/CE a Comisiei din 26 martie 2009 de prelungire a validității Deciziei 2006/502/CE prin care se solicită statelor membre să adopte măsuri prin care să se asigure că doar brichetele care prezintă caracteristici de siguranță pentru copii sunt introduse pe piață și să interzică introducerea pe piață a brichetelor fantezie (JO L 81, 27.3.2009, p. 23).
   
      (6)  Decizia 2010/157/UE a Comisiei din 12 martie 2010 de prelungire a validității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 67, 17.3.2010, p. 9).
   
      (7)  Decizia 2011/176/UE a Comisiei din 21 martie 2011 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 76, 22.3.2011, p. 99).
   
      (8)  Decizia de punere în aplicare 2012/53/UE a Comisiei din 27 ianuarie 2012 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 27, 31.1.2012, p. 24).
   
      (9)  Decizia de punere în aplicare 2013/113/UE a Comisiei din 1 martie 2013 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 61, 5.3.2013, p. 11).
   
      (10)  Decizia de punere în aplicare 2014/61/UE a Comisiei din 5 februarie 2014 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 38, 7.2.2014, p. 43).
   
      (11)  Decizia de punere în aplicare (UE) 2015/249 a Comisiei din 10 februarie 2015 de prelungire a valabilității Deciziei 2006/502/CE de obligare a statelor membre să adopte măsuri prin care să se asigure că nu se pot introduce pe piață decât brichete cu caracteristici de siguranță pentru copii și să interzică introducerea pe piață a brichetelor fantezie (JO L 41, 17.2.2015, p. 41).